**Proces - verbal**

**al ședinței extraordinare a Consiliului Județean Vrancea**

**din data de 23 mai 2023**

În data de 23 mai 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea.

**Președintele Consiliului Județean Vrancea, domnul Cătălin Toma,** a deschis ședința extraordinară, convocată prin Dispoziția nr. 547 din 19 mai 2023, cu îndeplinirea procedurilor legale în materie.

Locul ședinței a fost sediul consiliului județean, cu prezența fizică a aleșilor județeni, caracterul public al acesteia fiind asigurat prin publicarea pe site a minutei, imediat după ședință și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 28 de aleși județeni din care - 27 de consilieri județeni din 31 de consilieri județeni în funcție, plus președintele consiliului județean. Absenți motivat au fost domnii consilieri Marian Oprișan, Ionel Cel -Mare, Adrian Crețu și Ioan Micu.

Președintele consiliului județean a menționat că au fost îndeplinite toate procedurile impuse de Codul Administrativ, proiectele de hotărâri înscrise pe ordinea de zi fiind însoțite de rapoartele compartimentelor de specialitate și de avizele comisiilor de specialitate, care au fost transmise prin posta electronică.

În conformitate cu prevederile legale, președintele Consiliului Județean Vrancea a dat cuvântul secretarului general al județului pentru a supune spre aprobare procesul-verbal al ședinței ordinare din 27 aprilie 2023 și procesul-verbal al ședinței extraordinare din 4 mai 2023 .

**Fiind supuse votului, procesele-verbale au fost adoptate în unanimitate. (**28 voturi ”*pentru*”)

**Președintele Consiliului Județean Vrancea, domnul Cătălin Toma,**  a precizat că motivul convocării acestei ședințe extraordinare l-au constituit modificările legislative apărute cu privire la componența Comisiei de Evaluare a Persoanelor Adulte cu Handicap, precum și deschiderea unei linii de finanțare pentru achiziția de microbuze electrice pentru elevi în cadrul PNRR- Componenta 15 – Educație, cu termen limită de depunere 13 iunie 2023.

**S-a trecut la prezentarea proiectelor de hotărâri înscrise pe ordinea de zi a ședinței:**

1. „ Aprobarea componenței nominale a Comisiei de Evaluare a Persoanelor Adulte cu Handicap Vrancea „

2.“ Elaborarea documentației necesare pentru proiectul “Verde la educație - microbuze electrice pentru elevi” în vederea depunerii spre finanțare în cadrul Planului Național de Redresare și Reziliență (PNRR), Componenta 15 – Educație” .

**Fiind supusă votului plenului consiliului județean, ordinea de zi a fost aprobată în unanimitate. (28 de voturi ”pentru”)**

S-a reamintit consilierilor județeni că, în situația în care se află în conflict de interese, aceștia au obligaţia să nu participe la adoptarea proiectului de hotărâre în cauză și să anunţe acest fapt la începutul şedinţei pentru a se consemna în procesul-verbal.

**Ulterior, s-a trecut la dezbaterea proiectelor de hotărâri.**

**La punctul 1** proiectul privind „ Aprobarea componenței nominale a Comisiei de Evaluare a Persoanelor Adulte cu Handicap Vrancea „ .

**Președintele Consiliului Județean Vrancea, domnul Cătălin Toma**, a precizat că

această comisie se completează cu 2 membri, respectiv un medic propus de DSP și un jurist cu experiența în dizabilitate. A mai menționat că buletinele de vot au fost deja completate cu persoanele care urmează să facă parte din comisie.

După ce a fost explicată procedura de vot, s-a trecut la împărțirea buletinelor de vot.

Domnul Alexe Vasile a dat citire procesului - verbal al comisiei de numărare și validare a voturilor, consemnându-se că doamna Calistru Gina a obținut 27 de voturi “pentru”, iar doamna Matau Camelia a obținut 24 de voturi ”pentru”.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

**La punctul 2** proiectul privind “ Elaborarea documentației necesare pentru proiectul “Verde la educație - microbuze electrice pentru elevi” în vederea depunerii spre finanțare în cadrul Planului Național de Redresare și Reziliență (PNRR), Componenta 15 – Educație” .

**Domnul consilier județean Cristian Dănuț** a întrebat dacă au fost consultate toate uat-urile din județ cu privire la participarea în acest proiect.

**Doamna consilier județean Marchitan Gabriela** a precizat că au fost transmise tuturor uat-urilor și tuturor unităților cu personalitate juridica din județ informații cu privire la această achiziție de microbuze. Solicitările acestora au fost centralizate la nivelul Inspectoratului Școlar Vrancea și au fost puse la dispoziția Consiliului Județean Vrancea.

**Directorul Direcției Dezvoltare și Promovare, doamna Mihaela Oprișan,** a menționat că valoarea proiectului este de 6 milioane de euro, iar comunele care vor participa vor fi selectate în funcție de criteriile de prioritizare din Ghidul de finanțare.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

Epuizându-se punctele înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 23 mai 2023.

**Președintele**

**Consiliului Județean Vrancea**

**Cătălin TOMA**

**Secretar general al județului**

**Raluca Dan**